Vaclovas Karbauskis

Vaclovas Karbauskis (g. 1958 m. vasario 16 d. Tauragėje) – inžinierius, Lietuvos politinis bei visuomenės veikėjas.

 Biografija 
1976 m. baigė Tauragės 2-ąją vidurinę mokyklą, 1981 m. baigė Lietuvos žemės ūkio akademijos Žemėtvarkos ir melioracijos fakultetą ir įgijo inžinieriaus hidrotechniko specialybę.

1981–1984 m. Tauragės melioracijos statybos montavimo valdybos meistras, 1984–1987 m. Jurbarko melioracijos statybos montavimo valdybos viršininko pavaduotojas gamybai, 1987–1988 m. Tauragės melioracijos statybos montavimo valdybos viršininko pavaduotojas ekonomikai. 1988 m. visuotiniame Tauragės valstybinės melioracijos įmonės darbuotojų susirinkime išrinktas direktoriumi, ją privatizavus, 1993–2000 m. akcinės bendrovės „Uliksas“ direktorius.

2000–2008 m. Seimo narys. 2009 m. UAB „Tauragės šilumos tinklai“ direktoriaus pavaduotojas realizacijai, 2010–2015 m. – direktoriushttps://archive.today/20190720100851/https://www.ve.lt/naujienos/kriminalai/vaclovas-karbauskis-itariamas-turto-svaistymu-1533413/. 2016–2017 m. valstybės įmonės „Tauragės regiono keliai“ kelių ir jų statinių priežiūros inžinieriushttps://archive.today/20190720101243/http://taurageszinios.lt/naujienos/aktualijos/2016/02/politikas-vaclovas-karbauskis-apsimelavo-6732.

1990–1995 m. Tauragės rajono tarybos deputatas, 2000–2001 m., 2003 m., 2007 m., 2011 m. ir nuo 2019 m. Tauragės rajono savivaldybės tarybos narys2011 m. Lietuvos savivaldybių tarybų rinkimai 

Nuo 1998 m. Naujosios sąjungos (socialliberalų) narys, šios sąjungos Tarybos prezidiumo narys, Tauragės skyriaus pirmininkas, nuo 2004 m. sąjungos pirmininko pavaduotojas. Nuo 2009 m. Lietuvos socialdemokratų partijos Tauragės rajono skyriaus narys.

Tauragės apskrities verslininkų asociacijos steigėjas, 1990–2000 m. pirmininkas. Tauragės Rotary klubo narys. Žmona Rima, sūnūs Gediminas, Mindaugas.2008 m. Lietuvos Respublikos Seimo rinkimai - Naujoji sąjunga (socialliberalai) - Iškelti kandidatai 

 Šaltiniai 

Kategorija:Seimo nariai
Kategorija:Tauragės politikai
Kategorija:Lietuvos inžinieriai hidrotechnikai